മൊബൈലിന് അടിമ ജീവിതത്തില് വ്യത്യസ്തമായി എന്തെങ്കിലും ചെയ്യാന് വീട് വിട്ടിറങ്ങി മൂന്ന് ദിവസത്തിനുശേഷം പതിമൂന്നുകാരനെ ഗോവയില് നിന്ന് കണ്ടെത്തി മുംബൈ : മൊബൈല് ചാറ്റ് ആപ്പിന് അടിമയായ പതിമൂന്നുകാരന് വീട് വിട്ടിറങ്ങി. മഹാരാഷ്ട്രയിലെ ബദ്ലാപൂരാണ് സംഭവം. വീട്ടുകാരുടെ പരാതിയെ തുടര്ന്നുള്ള പോലീസ് അന്വേഷണത്തില് മൂന്ന് ദിവസത്തിന് ശേഷം കുട്ടിയെ ഗോവയില് നിന്ന് കണ്ടെത്തി. ഒക്ടോബര് 31നാണ് കുട്ടി വീട് വിട്ടിറങ്ങിയത്. ഒരു വര്ഷം കഴിഞ്ഞേ വീട്ടിലേക്ക് മടങ്ങിവരുകയുള്ളൂ എന്ന് കുട്ടി വീട്ടുകാരെ വിളിച്ചറിയിച്ചു. ഉടന് തന്നെ വീട്ടുകാര് പോലീസിനെ വിവരം അറിയിച്ചു. അന്വേഷണത്തില് മൊബൈല് ചാറ്റ് ആപ്പിന് കുട്ടി അടിമയാണെന്ന് പോലീസ് കണ്ടെത്തി. കുട്ടിയുടെ കൂട്ടുകാരോട് അന്വഷിച്ചപ്പോള് ഡിസ്കോര്ഡ് മൊബൈല് ആപ്പില് കുട്ടി മണിക്കൂറുകളോളം ചെലവഴിച്ചിരുന്നതായി അവര് വിവരം നല്കി. ചാറ്റ് ഗ്രൂപ്പിലെ അംഗങ്ങളായ കുട്ടികള് വീട് വിട്ടിറങ്ങാന് തീരുമാനിക്കുകയായിരുന്നു. ജീവിതത്തില് എന്തെങ്കിലും വ്യത്യസ്തമായി ചെയ്ത് കാണിക്കുന്നതിനാണ് കുട്ടികള് വീടു വിട്ടിറങ്ങിയത്. കുട്ടിയുടെ മൊബൈല് ഫോണിന്റെ ഐപി അഡ്രസ് ഉപയോഗിച്ചാണ് എവിടെയാണെന്ന് കണ്ടെത്തിയത്. ഗോവയില് നിന്നാണ് ചാറ്റുകള് വരുന്നത് എന്ന് മനസിലാക്കിയ പോലീസ് അവിടെയെത്തി കുട്ടിയെ കണ്ടെത്തുകയായിരുന്നു. അടുത്ത സംസ്ഥാനത്തേക്ക് പോകാന് പദ്ധതിയിട്ടിരിക്കുമ്ബോഴാണ് കുട്ടിയെ കണ്ടെത്തിയത് Tags